**Анц1ила ич1абилеб май .**

**Талат къо.**

**Контролияб диктант**

**Г1умарица бицараб хабар.**

 Дагъистаналъул гъваридаб к1к1алахъе янгъизаб кьуру далун ч1ун буго. Т1адагьал хъах1ал нак1к1ал гьелда сверун лъедолел руго. Цо – цо мехалъ, х1ухьбахъи гьабизе г1адин, гьелъул каранде къанги ч1олел руго. Бакъ мадугьалихъ бугеб г1азул мег1ералъул т1огьилъиялда нахъа, меседилаб канлъиялъ гьебги гвангъизабулаго, бахчарулеб буго. Сардица ракьалда ц1вабзазул ц1ураб чадир т1ибит1улеб буго. Муг1рузул лабаллъабазда квачараб раг1ад рещт1унеб буго. Пашманаб кьурда т1огьиб г1ажаибаб жо лъугьана. Кьурул гъварилъиялда х1алица бихьулеб нохъодаса къват1ибе, кодоб чагурги ккун, янгъизаб раг1ад лъугьун бач1уна. Г1адамасул г1иналда кидаго раг1ич1елг1адал х1айранал бакънал муг1рул – щобазде, к1к1алабахъе т1ирит1ун уна.

 Рух1дакъаб квералъ дугъдарал ч1ваби сабруялда рищулел руго. Бакънал берцинго рачунел руго. Гьелги цин муг1рул лъарал чвахиялда релълъунел руго, цин улбузул реэдиялда релълъунел руго, цин, пири г1адин, паркъолел х1инкъи кьолел жалазда релълъунел руго.

(104 раг1и)